钦定古今图书集成/明伦汇编/氏族典/第241卷 > 张宪
## 钦定古今图书集成/明伦汇编/氏族典/第241卷 > 张宪

按《五代史张宪传》：“宪字允中，晋阳人也。为人沉静寡
欲，少好学，能鼓琴饮酒。庄宗素知其文辞，以为天雄
军节度使，掌书记。庄宗即位，拜工部侍郎、租庸使，迁
刑部侍郎，判吏部铨，东都副留守，甚有能政。郭崇韬
荐宪可任为相，而宦官伶人不欲宪在朝廷，乃以为
太原尹。北京留守赵在礼作乱，宪家在魏州，在礼善”
待其家，遣人以书招宪，宪斩其使，不发其书而上之。
明宗入京师，宪从事张昭远教宪奉表劝进，宪涕泣
拒之。已而北京巡检符彦超麾下兵大噪，宪出奔沂
州，见杀。